ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ቱርክን ግሪኽን ዘጋጠመ ከቢድ ምንቅጥቃጥ መሬት ሞትን ውሑጅን ኣስዒቡ 30 ጥቅምቲ 2020 ምንጪ ስእሊ, Reuters መግለጺ ስእሊ, ሰራሕተኛታት ህይወት ምድሓንን ነበርቲ ኢዝሚርን ኣብቶም ዝፈረሱ ህንፃታት ደሃዮም ንዝጠፍኡ ሰባት ይእልሹ ኣለዉ ኣብ ቱርኪ ኣብ ገምገም ባሕሪ ኤጅያንን፡ ኣብ ሰሜናዊ ግሪኽ ደሴት ሳሞስን ብዘጋጠም ሓያል ምንቅጥቃጥ መሬት ህይወት ሰባት ጠፊኡ። መፅናዕቲ ስነ-ምድሪ ኣሜሪካ እቲ ኣብ ቱርኪ ግዝኣት ኢዝሚር ዘጋጠመ ምንቅጥቃጥ መሬት፡ 7 ሬክተር ስኬል መጠን ዝነበሮ ሓያል ምንባሩ ገሊፁ። ቱርኪ ብወገና፡ እቲ ምንቅጥቃጥ መሬት 6.6 ሬክተር ስኬል ከምዝኾነ ኣፍሊጣ። በዚ ምንቅጥቃጥ መሬት ኣብ ኢዝሚር ኣርባዕተ ሰባት ሞይቶም፡ 120 ሰባት ድማ ተጎዲኦም፤ ብዙሓት ህንፃታት'ውን ዓንዮም። እቲ ምንቅጥቃጥ መሬት፡ ውሱን ሱናሚን ውሑጅን ብምስዓብ፡ ንግዝኣት ኢዝሚርን ሳሞስን ዘዕለቕለቐ እንትኾን፡ ክሳብ ከተማታት ኢስታንቡልን ርእሰ ከተማ ኣቴንስን ከምዝበፅሐን፡ 10 ኪሎሜትር ዕምቆት ከምዘለዎን ተገሊፁ። ቱርኪ፡ ዕምቆት እቲ ምንቅጥቃጥ መሬት፡ 16 ኪሎ ሜትር ከምዝኾነ እያ ትገልፅ። ኣብ ቱርኪ: ኣብታ ብዕብየት ከተማታት ኣብ ሳልሳይ ደረጃ ተሰሪዓ ትርከብ ኢዝሚር፡ ብዙሓት ብስንባደ ኣብ ጎደናታት ክጎዩ ተራእዮም። ህቦብላታት ስለምንታይ እዮም ዝተፈላለየ ስያመታት ዝወሃቦም?
